Opdateret klokken 18.35: Føreren af personbilen er nu fri, og der er ikke nyt om vedkommendes tilstand. En person er fastklemt og i kritisk tilstand efter et alvorligt færdselsuheld på Hovedvej A 13 nord for Aalestrup. - Der er tale om en personbil og en lastbil, der er kørt frontalt sammen. Der er tilkaldt bilinspektør til stedet, og det er lige nu for tidligt at sige noget om årsagen, siger vagtchef ved Nordjyllands Politi Mogens Hougesen. Der er både ambulance og politi på stedet. Færdselsuheldet betyder, at A 13 lige nu er spærret i begge retninger. Trafikken forventes at være åben igen omkring klokken 18.50. - Så trafikanter må gerne finde en anden vej omkring, fortæller Mogens Hougsen.

Opsummering:
Et alvorligt færdselsuheld spærrer lige nu hovedvejen tæt ved Aalestrup. En person er i stadig fastklemt i bilen, og personen tilstand er kritisk.